kardosdrur/scandi-wiki huggingface dataset:
Færøske kortspil

Færøske kortspil Færøerne har på grund af øernes tidligere isolation bevaret og udviklet sine egne specielle kortspil som f.eks:

Styrvolt (færøsk Stýrivolt), fra nedertysk Stürewold "vildt hemningsløst menneske", er et gammelt skandinavisk kortspil, der i nutiden næsten kun er kendt på Færøerne.

Stýrivolt stammer fra det tyske "Karnöffelspil", og kom formodentlig til Danmark i det 17. århundrede, og har været spillet på Færøerne siden det 18. århundrede, og er nævnt i Jens Christian Svabos "Indberetninger fra en Reise i Færöe, 1781 – 1782." Det danske Styrvolt-spil er beskrevet i et eksemplar fra 1774, som findes på Det Kongelige Bibliotek i København: "Politiske Spille Regler for de tilladelige og mest brugelige Spil i Vertshusene." Det fremgår at det færøske Stýrivolt kun har ændret sig lidt fra det danske spil. Stýrivolt spilles af fire personer, som deler sig i to hold. Se Styrvolt

Kortspil
Žiežmariai

Žiežmariai er en lille by med et indbyggertal på 3.7522009, beliggende i Kaišiadorys distriktskommune, Litauen. Den er første gang nævnt i registrene i år 1348. Žiežmariai ligger i det centrale Litauen, ca. 6 kilometer syd for den lidt større by Kaišiadorys.

I Žiežmariai findes en sjælden træsynagoge.

Kilder

Eksterne henvisninger 

 Zasliai på Gutstein.net Zasliai ligger ca. 9 km. nord for Žiežmariai. 

Landsbyer i Kaišiadorys distriktskommune
Styrvolt

Styrvolt færøsk Stýrivolt, fra nedertysk Stürewold "vildt hemningsløst menneske", er et gammelt skandinavisk kortspil, der i nutiden næsten kun er kendt på Færøerne.

Stýrivolt stammer fra det tyske "Karnöffelspil" og kom formodentlig til Danmark i det 17. århundrede.

Spillet har været spillet på Færøerne siden det 18. århundrede og er nævnt i Jens Christian Svabos Indberetninger fra en Reise i Færöe, 1781 – 1782. Det danske Styrvoltspil er beskrevet i et eksemplar fra 1774, som findes på Det Kongelige Bibliotek i København: Politiske Spille Regler for de tilladelige og mest brugelige Spil i Vertshusene. Det fremgår at det færøske Stýrivolt kun har ændret sig lidt fra det danske spil.
Stýrivolt spilles af fire personer, som deler sig i to hold. Kortene findes i to udvalgte farver som ligner Trumf, men er anderledes end Trumf og andre kortspil med følgende: 
 Kun bestemte kort af en udvalgt farve har en særlig magt, 
 som kun nogle trumfkort kan stikke bestemte kort af en anden farve, 
 og kun andre trumfkort,hvis de har magt og kan føre til et stik. 

Nogle af de færøske Stýrivolt begreber stammer direkte fra det tyske Stürewold, som f.eks karniffil fra Karnöffel, eller pavstur (fra "Papst").

Stýrivolt spilles i nutiden sjældent på Færøerne og er i følge en artikel i det færøske kulturtidsskrift Varðin fra 1975 i fare for at uddø, mens det i Danmark ikke spilles mere. Samme artikel beskriver Stýrivolt som et kompliceret spil, men også meget underholdende, når man har lært alle specialbegreberne. Artiklen beskriver de regler, man spiller efter i bygden Kvívík. I 1998 blev artiklen oversat til engelsk (se Litteratur).

Litteratur 
 Jógvan Bærentsen: „Stýrivoltur“, i Varðin, Bind 43, hefte 3/4, (1975) s. 162-168
 Engelsk oversættelse og bearbejdning på Pagat.com – Stýrivolt

Kortspil
Færøsk kultur
Oksana Akinsjina

Oksana Aleksandrovna Akinsjina (; født 19. april 1987 i Leningrad i Sovjetunionen) er en russisk skuespillerinde mest kendt for sin hovedrolle i den svenske film Lilja 4-ever af Lukas Moodysson. 

Akinsjina begyndte sin skuespillerkarriere i en alder af 12 år. Hun blev opdaget af Sergej Bodrov jr., og fik sin filmdebut i den russiske film Siostry. Hendes anden film, Lilja 4-ever, førte til en nominering som bedste skuespillerinde til en svensk Guldbagge-pris. Hun fik også en nominering som bedste skuespillerinde under European Film Awards i 2002, men tabte prisen til de otte skuespillerinder i filmen 8 femmes.

Filmografi 
 2006 – The Wolfhound af Nikolai Lebedev
 2006 – Moscow Zero af María Lidón
 2004 – Het Zuiden af Martin Koolhoven
 2004 – The Bourne Supremacy af Paul Greengrass
 2002 – Lilja 4-ever af Lukas Moodysson
 2001 – Siostry af Sergej Bodrov jr.

Eksterne henvisninger 

 
 Interview med Oksana Akinsjina 

Skuespillere fra Rusland
Personer fra Sankt Petersborg
Artjom Bogutjarskij

Artjom Gennadjevitj Bogutjarskij () (født 14. august 1989 i Moskva) er en russisk skuespiller, bedst kendt for rollen som Volodja i Lukas Moodyssons film Lilja 4-ever.

Bogutjarskijs rolle i Lilja 4-ever indbragte ham to nomineringer; en Chlotrudis i kategorien "Bedste birolle" og en Guldbagge i kategorien "Bedste mandlige hovedrolle".

I 2009 tog han eksamen som klarinettist fra Gnessin-instituttet (GITIS). Samme år begyndte han at spille på teateret Glas i Moskva.

Filmografi 
 2002 – Lilja 4-ever
 2004 – Nachalo puti

Eksterne henvisninger 
 

Skuespillere fra Rusland
Personer fra Moskva
Andy Johnson

Andrew Johnson også kaldt Andy Johnson (født 10. februar 1981) er en engelsk tidligere fodboldspiller, der spillede som angriber.

Spillerkarriere

Birmingham City 
Johnson blev født i Bedford, Bedfordshire den 10. februar 1981 og blev som ung erklæret uegnet til topfodbold grundet sin klejne størrelse. Det slog dog ikke Johnson ud, og den lille angriber startede karrieren ud i Birmingham City, hvor han skulle gå hen og få 83 kampe med 8 mål til følge i tidsperioden 1987 til 2002. Johnson vil dog mest blive husket for at have brændt et afgørende straffespark i 2001 Worthington Cup'en mod Liverpool F.C.

Crystal Palace 
Johnson skiftede i 2002 til Crystal Palace F.C. for 750.000 engelske pund, hvilket skulle vise sig at blive et succesfuldt ophold for både angriberen og klubben. I 2003/04 sæsonen blev Johnson topscorer i den daværende Football League First Division, i dag bedre kendt som The Championship, og Crystal Palace rykkede op i Premier League via en play-off plads og en sejr over West Ham United F.C. i play-off finalen.

Den ene sæson, hvor Palace var repræsenteret i Premier League, blev en kæmpe succes for Johnson, der endte som topscorer med 21 mål og en landsholdsdebut mod Holland under Svend Göran Eriksson. Johnson indgav i sommeren 2005 et ønske om at skifte klub, men i stedet for et skifte, forlængede angriberen kontrakten til en årsløn omkring 24.000 engelske pund, hvilket gjorde ham til en af de højst betalte spillere uden for Premier League i historien.

Efter at Palace missede returen til Premier League skiftede Johnson dog klub i 2006, da han rykkede til Everton F.C. for 8.6 millioner engelske pund.

Everton 
Johnson startede karrieren hos Everton med at blive klubbens topscorer med 11 mål i 2006/07 sæsonen.

Fulham 
Op til sæsonen 2008/09 fik Fulham F.C. accepteret et bud på Johnson i omegnen af 10.5 millioner engelske pund. I sin første sæson på Craven Cottage blev han Fulhams topscorer, mens han derefter ikke levede op til sin indledende tid i klubben bl.a. på grund af en knæskade. Johnson forlod Fulham ved kontraktudløb i sommeren 2012.

Queens Park Rangers 
Efter kontraktudløb hos Fulham skiftede Johnson til lokalrivalerne fra Queens Park Rangers.

Han forlod klubben i sommeren 2014 efter kontraktudløb.

Eksterne henvisninger 

Fodboldspillere fra England
Fodboldspillere fra Everton F.C.
Fodboldspillere fra Birmingham City F.C.
Fodboldspillere fra Crystal Palace F.C.
Fodboldspillere fra Fulham F.C.
Fodboldspillere fra Queens Park Rangers F.C.
Udflytterbørnehave

En udflytterbørnehave er et af mange pasningstilbud til børn mellem 3 og 6 år. Ordningen bliver overvejende brugt i storbyer, og den består af et opsamlingsted inde i byen og et opholdssted ude på landet. Udendørsliv  og uovervågede frirum er ofte en vigtig del af den pædagogiske grundholdning hos bestyrelse og personale i udflytterbørnehaver.

Praktiske forhold
Inden for et tidsrum på 1 time bliver børnene afleveret til personalet på opsamlingsstedet. På et aftalt tidsspunkt bliver børnene afhentet af et busselskab. Efter en køretid på under en time ankommer børnene til opholdsstedet. Her tilbringer børn og personale dagen, indtil de på et aftalt tidspunkt igen bliver hentet af busselskabet og kørt tilbage til opsamlingsstedet. Dér bliver børnene hentet af forældrene indenfor en time.

Pædagogik
Ljubov Agapova

Ljubov Agapova ( , født 1956) er en russisk skuespillerinde som arbejder i Tallinn, Estland.

Filmografi 
 2002 – Lilja 4-ever

Eksterne henvisninger 
 

Skuespillere fra Rusland
Indikatorværdi

Indikatorværdi har flere betydninger:

Indikatorværdier (økologi) – beskrivelse af en plantearts nichekrav

Indikatorværdier (medicin) – graden af målopfyldelse i forhold til behandlingsstandarder

Indikatorværdier (affald) – beskrivelse af en affaldstype ud fra ressourcekrav, energiforbrug og deponibehov
Elina Benenson

Elina Benenson (Født 1986 i Tallinn, Estiske SSR, Sovjetunionen) er en estisk skuespillerinde.

Filmografi 
 2002 – Lilja 4-ever

Eksterne henvisninger 
 

Skuespillere fra Estland
Paul Ehrenfest

Paul Ehrenfest (født 18. januar 1880, død 25. september 1933) var en østrigsk fysiker og matematiker, som fik hollandsk statsborgerskab 24. marts 1922. Hans betydningsfulde videnskabelige produktion var indenfor statistisk mekanik i en kvantemekanik formulering, herunder teorien for faseovergange og Ehrenfests teorem. Den 21. december 1904 blev han gift med den russiske matematiker Tatyana Alexeyevna Afanasyeva (1876–1964), der også blev hans nære samarbejdspartner. De fik to døtre og to sønner: Tatyana ('Tanja') (1905–1984), som også blev matematiker; Galinka ('Galja') (1910–1979), blev børnebogsforfatter/illustrator; Paul Jr. ('Pavlik') (1915–1939), blev fysiker; og Vassily ('Wassik') (1918–1933).

Referencer 

Fysikere fra Østrig
Matematikere fra Østrig
Medlemmer af Videnskabernes Selskab
Østrigere i 1800-tallet
Østrigere i 1900-tallet
Personer fra Wien
Mercedes-Benz C-klasse

Mercedes-Benz C-klasse er en personbilsmodel fra Mercedes-Benz. Den første generation, internt benævnt W202, kom på markedet i 1993 og afløste 190-serien, internt benævnt W201.

C-klassen var den mindste personbil fra Mercedes-Benz frem til 1997, hvor den forhjulstrukne A-klasse kom på markedet. Derefter var C-klassen dog stadigvæk den mindste model med baghjulstræk.

De tre første år fandtes C-klassen ligesom forgængeren kun som firedørs sedan, men i 1996 kom en stationcarudgave, T-model. Med anden generation, W203, fra 2000 kom også en todørs sportscoupé, internt benævnt CL203.

W203 fortsatte frem til 2007, hvor tredje generation benævnt W204 kom på markedet.

Billeder

Eksterne henvisninger 

 Mercedes-Benz Danmark

C-klasse
Store mellemklassebiler
Baghjulstrukne biler
Biler introduceret i 1993
Biler fra 1990'erne
Biler fra 2000'erne
Biler fra 2010'erne
Stationcars
Mercedes-Benz E-klasse

Mercedes-Benz E-klasse er en bilserie fra Mercedes-Benz. Serien blev introduceret med det andet store facelift af W124 i 1993 (W124 kom på markedet første gang i 1985) og den samtidige omlægning af modelbetegnelserne, hvor Mercedes-Benz begyndte at betegne øvre mellemklassebiler som E-klasse. Det betød at f.eks. 200 E (benzin) og 200 D (diesel) blev til hhv. E 200 og E 200 Diesel. E'et står for "Executive".. 

Der er indtil videre fremstillet fem forskellige modelserier:

Kilder

Eksterne henvisninger 

 Officielt websted

E-klasse
Øvre mellemklassebiler
Baghjulstrukne biler
Biler introduceret i 1993
Biler fra 1990'erne
Biler fra 2000'erne
Biler fra 2010'erne
Stationcars
Pavel Ponomarjov

Pavel Ponomarjov () (født 30. januar 1980) er en russisk skuespiller og sanger bosat i Estland, bedst kendt for hans rolle i den dansk/svenske film Lilya 4-ever af Lukas Moodysson. Pavel blev født i Sankt Petersborg, Rusland men emigrerede kort tid efter til Estland med sine forældre. Hans skuespillerkarriere startede med musikalerne Les Misérables ("De elendige") og Miss Saigon opsat af Georg Malvius i Tallinn.

Pavel er uddannet på Georg Ots-musikkonservatoriet, hvor han studerede pop-jazz sang. Han har siden 2002 været forsanger i den estiske rockabilly-gruppe Wild Ones.

Filmografi 

2002 – Lilja 4-ever af Lukas Moodysson.

Eksterne henvisninger 
 
 Wild One hjemmeside

Skuespillere fra Estland
Skuespillere fra Rusland
Personer fra Sankt Petersborg
Virgil Griffith

Virgil Griffith (født 1983), også kendt som Romanpoet, er en amerikansk hacker, bedst kendt for sin deltagelse i en retssag fra 2003 med firmaet Blackboard Inc. Han har også offentliggjort arbejder vedrørende kunstigt liv (artificial life), og skabte i 2007 en såkaldt Wikipedia-skanner eller WikiScanner, et lille programværktøj der skulle kunne analysere anonyme redigeringer på Wikipedia, især fra organisationer.

Eksterne henvisninger 

 Virgil Griffith's hjemmeside
 Virgil's WikiScanner , et lille program der skulle kunne spore anonyme redigeringer fra organistationer.
 Om den såkaldte Wikipedia-skanner: Wikipedia Scanner (engelsk Wiki) og Wikiscanner (tysk Wiki)

Personer fra USA
Dark Angel (band)

Dark Angel var et thrash metal-band fra Los Angeles. Deres ekstreme stil (ekstremt hurtige, tunge og lange sange med masser af temposkift, sangtekster og udvidede instrumentale dele) gav dem tilnavnet "the L.A. Caffeine Machine" og mottoet "too fast, my ass". Trommeslager Gene Hoglan betragtes som en af verdens bedste trommeslagere indenfor undergrundsmetal.

De udgav 4 demoalbum før deres debut-lp We Have Arrived blev udgivet i 1984. I 1986 udgav Dark Angel albummet Darkness Descends som sammen med Master of Puppets (Metallica), Reign in Blood (Slayer), Peace Sells... But Who's Buying? (Megadeth), The Dark (Metal Church) og Pleasure to Kill (Kreator) var blandt de vigtigste thrash metal-udgivelser i 1986, og betragtes i dag af mange som et af de vigtigste album for 1980'ernes ekstremmetal.
Dave Mustaine tilbød efterfølgende Eric Meyer at komme med i Megadeth, men denne afslog for i stedet at kunne blive i Dark Angel.

Efterfølgende udgav bandet to yderligere album, Leave Scars (1989) og Time Does Not Heal (1991), hvor de viste en stigende mængde progressive sangstrukturer (sidstnævnte album er kendt for at indeholde 246 riffs) og Hoglan's tekster omhandler seriøse emner, ofte psykologiske problemer og traumer.

Efter at være gået i opløsning i 1992, blev Dark Angel kortvarigt genforenet i 2002. Ron Rinehart's skade tvang dem dog til at droppe planer om en turné, og bandet er i øjeblikket inaktivt. Rinehart dannede også bandet Oil i 1997 efter at have konverteret til kristendommen.

Medlemmer

Seneste medlemmer 
 Ron Rinehart – Vokal
 Eric Meyer – Guitar
 Danyael Williams – Bas
 Gene Hoglan – Trommer

Tidligere medlemmer 
 Don Doty – Vokal (1981-1987)
 Jim Drabos – Vokal (1987)

 Jim Durkin – Guitar (1981-1989, 2002)
 Brett Eriksen – Guitar (1989-1991)
 Cris McCarthy – Guitar (1991-1992)

 Rob Yahn – Bas (1981-1986)
 Mike Gonzalez – Bas (1986-1992)

 Mike Andrade – Trommer (1981-1983)
 Jack Schwartz – Trommer (1983-1984)
 Lee Rausch – Trommer (1984)

Diskografi

Demoer 
 Gonna Burn (1983)
 Demo II (1983)
 Live Demo (1984)
 Live Demo From Berkeley (1985)
 Atrocity Exhibition (1992)

Album 
 We Have Arrived (1984)
 Darkness Descends (1986)
 Leave Scars (1989)
 Live Scars (1990)
 Time Does Not Heal (1991)

Videoer 
 3-Way Thrash (1989) (VHS)
 Ultimate Revenge 2 (1989)(VHS & CD)

Andre 
 Merciless Death (single) (1985)
 The Best of Dark Angel: Decade of Chaos (opsamlingsalbum) (1992)

Referencer

Eksterne henvisninger 
 

Metalgrupper fra USA
Thrash metal-grupper
Musikgrupper fra 1981

tr:Dark Angel
Mercedes-Benz type 210

Mercedes-Benz type 210 var en bilmodel i den øvre mellemklasse fra Mercedes-Benz, som blev bygget fra 1995 til 2002 (sedan) hhv. fra 1996 til 2003 (stationcar). Modellen hørte til E-klassen.

Karrosserivarianter 
Type 210 kom på markedet i 1995 som sedan (W210). Stationcarmodellen (S210) kom på markedet et år senere. Den solgtes som T-model, hvor modelbetegnelsen har tilnavnet "T". E 320 betegner f.eks. sedanmodellen, mens E 320 T betegner den tilsvarende stationcarmodel.

Tekniske specifikationer

Benzinmotorer

Dieselmotorer

Historie 
 1995: Type 210 afløser type 124.
 1997: E 300 Turbodiesel erstatter E 300 Diesel.
 1998: E 200 CDI og E 220 CDI erstatter E 220 Diesel.
 1999: Facelift og nye motorer. De 6-cylindrede benzin rækkemotorer med 24 ventiler erstattes af de nye V6 benzinmotorer med dobbelttænding og 18 ventiler. E 200 CDI vokser til 115 hk, E 220 CDI til 143 hk, og afløser E 290 Turbodiesel. E 270 CDI og E 320 CDI erstatter E 300 Turbodiesel. E 55 AMG med 354 hk introduceres.
 2002: Type 210 sedan erstattes af den nye type 211, mens stationcaren fortsætter et år endnu.

Kilder 
 Mercedes-Benz instruktionsbog E-klasse Tekniske data, 15. maj 1998

Eksterne henvisninger 

210
Øvre mellemklassebiler
Baghjulstrukne biler
Biler introduceret i 1995
Biler fra 1990'erne
Biler fra 2000'erne
Stationcars
Wikipedia Scanner

Wikipedia Scanner (WikiScanner) er et lille programværktøj af Virgil Griffith, der tilbyder brugere af Wikipedia søgning i en database som fører anonyme Wikipedia-redigeringer tilbage til de organisationer hvor disse redigeringer tilsyneladende oprindeligt kom fra. Dette gøres via de blokke af IP-adresser som sådanne store organisationer råder over.

Associated Press oplyser at Griffith ville skabe PR-problemer for virksomheder og organisationer han ikke kunne lide.  "...to create minor public relations disasters for companies and organizations I dislike."

Eksempler på afsløringer 
I følge New York Times 31/8 2007 har en hollandsk prins indrømmet at have sminket wikiartiklen om sin kone.

Eksterne henvisninger 
 Virgil Griffith's hjemmeside
 Virgil's WikiScanner , et lille program der skulle kunne spore anonyme redigeringer fra organistationer.
 Dansk Wikipedia-scanner

Referencer 

Wikiprogrammer
Tomasz Neuman

Tomasz Neuman (Tomas Neumann) (Født:1951) er en polsk-svensk skuespiller.

Neuman studerede ved Statens Teaterhøjskole i Warszawa indtil 1974. Efter studierne, i perioden 1974 – 1975, var han engageret ved Teater Rozmaitosci i Warszawa. I 1975 emigrerede han til Sverige, hvor han hovedsagligt har arbejdet med teaterundervisning, siden 2002 med hans egen skole kaldet Stockholms Elementära Teaterskola.

Filmografi 
 2004 – "Orka! Orka!" (TV-Serie. Afsnit 1.6 samt 1.11)
 2002 – Lilja 4-ever
 1975 – "Kazimierz Wielki" (Casimir the Great)
 1975 – "Dyrektorzy"
 1974 – "S. O. S."-Jan Paźnik
 1974 – "Zapis zbrodni" (Criminal Records)

Eksterne henvisninger 
 

Skuespillere fra Sverige
Skuespillere fra Polen
Opel Omega

Opel Omega var en personbil fra den tyske bilfabrikant Opel. Den første generation kom på markedet i 1986, havde modelbetegnelsen "A" og var en direkte efterfølger til den tidligere Opel Rekord-serie. Anden generation havde modelbetegnlesen "B", og blev introduceret i 1994 og faceliftet i 1999. I 2003 forsvandt navnet Omega, men modellen fik ingen direkte efterfølger.

Opel Omega A havde en tung arv at løfte. Rekord og senere Omega serien var placeret et underligt sted i modelrækken af biler fra Opel, da det trods størrelsen ikke var Opel´s flagskib. Flagskibet fra Opel på dette tidspunkt hed nemlig Opel Senator, og det var først da Omega B kom i 1994 at Senator modellen blev taget af programmet, og Omega egentlig blev Opels flagskib.

Generationerne i overblik

Eksterne henvisninger 

 
Øvre mellemklassebiler
Baghjulstrukne biler
Biler introduceret i 1986
Biler fra 1980'erne
Biler fra 1990'erne
Biler fra 2000'erne
Årets Bil i Europa
Stationcars
Kildedal Park

Kildedal Park er en park beliggende i Egedal Kommune, 500 meter nord for Kildedal Station. 

I området er der pr. 2006 planlagt et Kristensen Group-projekt der har til formål at skabe Nordeuropas største ferie- og oplevelsescenter med 2000 ferieboliger.

Arealerne til projektet er solgt af Egedal kommune til Kristensen Group for 105 millioner.

Projektet møder lokal modstand.

Men projektet møder også stor lokal opbakning. Specielt efter den seneste udvikling i planerne.  
Gennem snart to års forarbejde har bygherren, den Ålborg-baserede Kristensen Group  arbejdet målrettet på at planlægge et ferie- og oplevelsesresort, som opfylder ikke kun nutidens – men også fremtidens – krav til en bebyggelse.  
Her er kodeordene blandt andet energi- og miljøbevidsthed, CO2 neutralitet, autenticitet og velvære og udvikling – psykisk som fysisk. 
Med det for øje vil de 89 hektar morænelandskab, med de 1615 energiklasse 1 boliger, og de 35.000 m2 centerbygninger komme til dels at afspejle det område og den kultur, de er bygget i. 
Samt tilbyde et væld af aktiverende og udviklende aktiviteter for besøgende i alle aldre

På den måde vil Kildedal blive et eksempel ikke kun på dansk oplevelseskultur, men også på de transformationsøkonomiske principper, der – i følge den amerikanske marketingsguru Joseph Pine – vil præge vores samfund i årene, der kommer. 
  
Masterplanen for området blev præsenteret ved et borgermøde i Smørum Idrætscenter, mandag 2. februar 2009. Udarbejdelse af lokalplan, kommuneplantillæg og VVM-redegørelse (Vurdering af Virkninger på Miljøet) forventes afsluttet i 2009. Fra 2010 kan byggeriet sættes i gang, og første etape af de 1615 boliger forventes at stå klar i 2012. 

Udover Kristensen Group er også Egedal Kommune, Arkitema Architects, Grontmij/Carl Bro involveret. De anslåede anlægsudgifter vurderes til 4 milliarder kroner; en finansiering som tilvejebringes gennem salg af boligerne til private investorer. Målgruppen er familier samt mindre virksomheder med interesse i at have adgang til god overnatning tæt på København.

Kilder 
 Projektbeskrivelse  fra Egedal Kommune 
 Lokal modstand fra Knardrup borgere
 www.kildedal.com: Byggeriets egen hjemmeside.

Noter 

Bygninger, konstruktioner og anlæg i Egedal Kommune
Domus Vista Park III

Domus Vista Park III er et lejligheds- og rækkehusbyggeri på Frederiksberg, opført 1977-1978 af Jacob Hartmann, tegnet af arkitekterne Theo Bjerg og Palle Dyreborg. Bebyggelsen blev i 1984 præmieret af Frederiksberg Kommune.

Litteraturhenvisninger 
 Arkitektur DK 3/4-1981, s. 119. 
 Stadsarkitektur – bygninger præmieret af Frederiksberg Kommune i 100 år. Arkitektur Forum, 2002.

Eksterne henvisninger 
 Ejerforeningen Domus Vista Park III 
 ArkArk.dk – Domus Vista Park III 

Beboelsesbygninger i København
Bygninger, konstruktioner og anlæg på Frederiksberg
Nangarhar (provins)

Nangarhar (pashto:ننګرهار) er en af de 34 provinser i Afghanistan. Den ligger i den østlige del af landet mod grænsen til Pakistan. Nangarhars hovedstad er byen Jalalabad. Befolkningstallet er over 2 mio.

Provinsens terræn indeholder et større system af tunneller og huler, der huser adskillige krigere fra Islamisk Stat. Den 13. april 2017 blev området ramt af den største ikke-nuklæare bombe i USA's arsenal.

Noter 

Afghanistans provinser
Caroline Boserup

Caroline Boserup (født 2. juli 1969 i Gentofte) er en dansk journalist, som er tidligere studievært på TV 2 Nyhederne.

Hun er datter af Niels Boserup, tidligere direktør for Københavns Lufthavne. Privat dannede hun i en årrække par med kollegaen Rasmus Tantholdt, som hun blev gift med i 2005 og har sønnen Emil med, født 2005. I 2007 blev parret skilt.

Caroline Boserup er blevet rost for sin sprogligt stærke stil, ligesom hun er blevet nomineret til årets tv-vært. I 2008 forlod hun TV 2 til fordel for en stilling som redaktionschef hos STV Production, hvor hun havde ansvaret for Danmarks Indsamling. I marts 2011 rykkede hun til DR1 som redaktør for Aftenshowet. Siden januar 2012 har hun været freelancejournalist og arbejder i dag på en bog, som bliver udgivet på Gyldendal Business.

Caroline Boserup medvirkede i 2006 i filmen Sprængfarlig bombe som nyhedsoplæser.

Kilde
 LinkedIn
 

Journalister fra Danmark
Tv-værter fra Danmark
Personer fra Gentofte
Danskere i 1900-tallet
Danskere i 2000-tallet